《秋日园居呈王老师兼寄湛仲宾 其一》
明代·李之世

蔓草苍藤次第除，小亭灌木共萧疏。驰驱自信无长策，贫病因萧恋敝庐。

时复攒眉过白社，更谁载酒问玄居。倦游司马多愁渴，犹向文园赋子虚。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。